Briain Mac Oda - Vicipéid

# Briain Mac Oda

### Ón Vicipéid, an chiclipéid shaor.

Bainisteoir agus iar-imreoir iománaíocht é Briain Mac Oda (Béarla: Brian Cody), a rugadh i gContae Chill Chainnigh, Poblacht na hÉireann sa bhliain 1954. Bhain sé cáil amach ina iománaí leis an bhfoireann idir-chontae Cill Chainnigh sna 1970í agus na 1980í, agus is bainisteoir rathúil é ar an bhfoireann céanna sa lá atá inniu ann.

## [athraigh] Tús a shaoil

Saolaíodh Briain Mac Oda sa bhliain 1954 i Sheestown, baile beag cúig ciliméadar ó gcathair Cill Chainnigh. D'éirigh sé aníos i gclann a bhí an-ghníomhach sa Chumann Lúthchleas Gael, agus bhí a athair ina chathaoirleach ar an gclub áitiúl Séamas Mac Stiofáin ar feadh seacht bliain déag. D'fhreastal Mac Oda ar an scoil náisiúnta sa cheantar ar dtús, an scoil De La Salle níos déanaí agus ansin Coláiste Naomh Chiaráin. Ba scoil an-láidir é Naomh Chiaráin i gcúrsaí spóirt, agus an iomáint go h-áirithe. Bhí sé ina dhalta sa choláiste seo nuair a fuair Mac Oda a chéad bhlas don iomáint, agus bhain sé a chéad bonn amach i gCraobh Choláistí na hÉireann sa bhliain 1971. Cuireadh an rath seo tús ar a shlí bheatha leis an bhfoireann idir-chontae.

Bhain Mac Oda céim amach freisin, agus chaith sé tréimhse ag múineadh sa scoil De La Salle. Phós sé le h-Elsie Walsh as Contae Loch Garman, bean a d'imir camógaíocht san fhoireann idir-chontae. Is iománaí leis na gCait é a mac Donnacha Mac Oda, a bhris isteach san fhoireann sinsearach sa bhliain 2006.

## [athraigh] Ina iománaí dó

Chuaigh Mac Oda isteach san fhoireann idir-chontae mionúrach sa bhliain 1972. Ina chaptaen a bhí sé an bhliain seo, agus bhuaigh an fhoireann Craobh Laighean agus Craobh na hÉireann chomh maith. Mar gheall ar an rath a bhí aige ina mhionúr dó, tógadh isteach sa scuaid sinsearach é an bhliain ina dhiaidh 1973. Foireann iontach a bhí ann sna laethanta seo, agus fuair Mac Oda seans imirt in éineacht leis na sáriománaithe Nollaig Ó Sceacháin, Éadbhard Ó Cathaoir agus daoine eile. Ag an am céanna, bhí sé ag imirt san fhoireann faoi-21 freisin, agus bhuaigh siad Craobh na hÉireann dhá bliain i ndiaidh a chéile idir na blianta 1974 agus 1975. Sna séasúir céanna, bhain Mac Oda amach a chéad boinn sinsearacha i gCraobh Laighean agus Craobh na hÉireann. Mar aitheantas ar an rath a bhí aige, bronnadh a chéad gradam Sárimreoirí na Bliana air sa bhliain 1975. Ní raibh an t-ádh ar na gCait sna blianta 1976 agus 1977, tréimhse ina raibh Loch Garman ag fáil an lámh in uachtar sa chúige.

Is síol é an t-alt seo. Cuir leis, chun cuidiú leis an Vicipéid.
Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.

Retrieved from "http://ga.wikipedia.org../../../b/r/i/Briain_Mac_Oda_661b.html"

Catagóirí: Síolta | Iománaithe | Daoine a rugadh i 1954

##### Views

- Alt
- Plé
- Leagan reatha

##### Cuardaigh

##### I dteangacha eile

- English